ข้อบัญญัติองค์การบริหารส่วนตำบลคลองห้าข้อบัญญัติองค์การบริหารส่วนตำบลคลองห้าเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลคลองห้าอำเภอคลองหลวง จังหวัดปทุมธานีพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลคลองห้าโดยความเห็นชอบของสภาองค์การบริหารส่วนตำบลคลองห้า และนายอำเภอคลองหลวง จึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลคลองห้า เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลคลองห้า อำเภอคลองหลวง จังหวัดปทุมธานี พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ ๓ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้ด้านเหนือ ติดต่อตำบลวังน้อย อำเภอวังน้อย จังหวัดพระนครศรีอยุธยาโดยมีแนวเขตเริ่มต้นจากคลองชลประทานที่ ๖ ซ้าย แยกจากคลองระพีพัฒน์ บริเวณพิกัด PR ๘๓๖๖๘๕ ไปทางทิศตะวันออกเฉียงเหนือตามแนวกึ่งกลางคลองระพีพัฒน์ผ่านคลองระบายน้ำที่ ๕ บริเวณพิกัด PR ๘๔๙๖๙๐สิ้นสุดที่แยกคลองชลประทานที่ ๕ ซ้าย รวมระยะทางด้านทิศเหนือประมาณ ๒.๕ กิโลเมตรด้านตะวันออก ติดต่อตำบลคลองหก อำเภอคลองหลวง จังหวัดปทุมธานีโดยมีแนวเขตเริ่มต้นจากคลองชลประทานที่ ๕ ซ้าย แยกจากคลองระพีพัฒน์ บริเวณพิกัด PR ๘๖๑๖๙๗ ไปทางทิศใต้ตามแนวกึ่งกลางคลองชลประทานที่ ๕ ซ้ายผ่านทางหลวงหมายเลข ๓๒๑๔ (คลองหลวง - หนองเสือ) สิ้นสุดที่ปลายคลองชลประทานที่ ๕ซ้าย บริเวณพิกัด PR ๘๖๑๕๑๓ รวมระยะทางด้านทิศตะวันออกประมาณ๑๘ กิโลเมตรด้านใต้ ติดต่อตำบลบึงยี่โถ อำเภอธัญบุรี จังหวัดปทุมธานีโดยมีแนวเขตเริ่มต้นจากปลายคลองชลประทานที่ ๕ ซ้าย บริเวณพิกัด PR ๘๖๑๕๑๓ ไปทางทิศตะวันตกเฉียงใต้ตามแนวคันนาระหว่างอำเภอคลองหลวงกับอำเภอธัญบุรี ผ่านคลองระบายน้ำที่ ๕บริเวณพิกัด PR ๘๕๐๕๐๗ สิ้นสุดที่ปลายคลองชลประทานที่ ๖ ซ้ายบริเวณพิกัด PR ๘๓๘๕๐๒ รวมระยะทางด้านทิศใต้ประมาณ ๒.๕กิโลเมตรด้านตะวันตก ติดต่อตำบลคลองสี่ อำเภอคลองหลวง จังหวัดปทุมธานีโดยมีแนวเขตเริ่มต้นจากคลองชลประทานที่ ๖ ซ้าย บริเวณพิกัด PR ๘๓๘๕๐๒ ไปทางทิศเหนือตามแนวกึ่งกลางคลองชลประทานที่ ๖ ซ้ายผ่านทางหลวงหมายเลข ๓๒๑๔ บริเวณพิกัด PR ๘๓๘๕๕๕สิ้นสุดที่คลองระพีพัฒน์ บริเวณพิกัด PR ๘๓๖๖๘๕รวมระยะทางด้านทิศตะวันตกประมาณ ๑๘ กิโลเมตรทั้งนี้ ยกเว้นพื้นที่ในเขตทัณฑสถานบำบัดพิเศษหญิงธัญบุรีวัดแสวงสามัคคีธรรม สถาบันวิจัยและพัฒนาพันธุกรรมสัตว์น้ำ ศูนย์วิจัยและฝึกอบรมด้านสิ่งแวดล้อมสถาบันวิจัยวิทยาศาสตร์และเทคโนโลยีแห่งประเทศไทยองค์กรพิพิธภัณฑ์วิทยาศาสตร์แห่งชาติ สถาบันมาตรวิทยาแห่งชาติ โรงเรียนคลองห้า(พฤษชัฎราษฎร์บำรุง) การไฟฟ้าส่วนภูมิภาคอำเภอคลองหลวง หออัครศิลปิน หอจดหมายเหตุแห่งชาติเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดชพิพิธภัณฑ์สถานแห่งชาติธรณีวิทยาเฉลิมพระเกียรติพิพิธภัณฑ์สถานแห่งชาติกาญจนาภิเษก กองบังคับการตำรวจตระเวนชายแดนภาค ๑สถานีวิทยุกระจายเสียงแห่งประเทศไทยเพื่อการศึกษากรุงเทพ (รังสิต) จังหวัดปทุมธานีสถานีเครื่องส่งวิทยุกระจายเสียง ๑๐๐ กิโลวัตต์คลื่นสั้น (รังสิต) จังหวัดปทุมธานีสถานีตำรวจภูธรคลองห้า โรงพยาบาลส่งเสริมสุขภาพประจำตำบลคลองห้า หมู่ ๗วัดหัตถสารเกษตร โรงเรียนทีปังกรวิทยาพัฒน์ (มัธยมวัดหัตถสารเกษตร)ในพระราชูปถัมภ์สมเด็จพระบรมโอรสาธิราช โรงเรียนชุมชนวัดหัตถสารเกษตรโรงเรียนบางชวดอนุสรณ์ โรงพยาบาลส่งเสริมสุขภาพประจำตำบลคลองห้า หมู่ ๑๓วัดศิริจันทาราม โรงเรียนวัดศิริจันทารามศูนย์บริการการศึกษานอกโรงเรียนอำเภอคลองหลวง และพื้นที่ในเขตปฏิรูปที่ดินเพื่อเกษตรกรรมทั้งนี้ ตามแผนที่ท้ายข้อบัญญัตินี้ข้อ ๔ ภายในแนวเขตควบคุมอาคารห้ามบุคคลใดก่อสร้างอาคารชนิดและประเภท ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าชปิโตรเลียมเหลวและสถานที่เก็บรักษาก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าช สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่เก็บรักษาน้ำมันที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) โรงมหรสพตามกฎหมายว่าด้วยการควบคุมอาคาร(๖) สถานบริการตามกฎหมายว่าด้วยสถานบริการ(๗) อาคารอยู่อาศัยประเภทอาคารสูงหรืออาคารขนาดใหญ่(๘) อาคารพาณิชยกรรมประเภทอาคารสูงหรืออาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๙) ห้องแถว ตึกแถว หรือบ้านแถว(๑๐) อาคารชุดตามกฎหมายว่าด้วยอาคารชุด(๑๑) หอพักตามกฎหมายว่าด้วยหอพักข้อ ๕ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖ อาคารที่มีอยู่แล้วในบริเวณพื้นที่ที่กำหนดไว้ตามข้อ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลคลองห้ารักษาการตามข้อบัญญัตินี้ประกาศณ วันที่ ๔ กรกฎาคม พ.ศ. ๒๕๕๗ธงชัย นนทนาครนายกองค์การบริหารส่วนตำบลคลองห้า[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลคลองห้า เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลคลองห้าอำเภอคลองหลวง จังหวัดปทุมธานี พ.ศ. ๒๕๕๗๒. แผนที่ท้ายข้อบัญญัติองค์การบริหารส่วนตำบลคลองห้าเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลคลองห้าอำเภอคลองหลวง จังหวัดปทุมธานี พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๓ พฤศจิกายน๒๕๕๗กฤษดายุทธ/ผู้ตรวจ๓ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๑๔ ง/หน้า ๓๗/๒๗ ตุลาคม ๒๕๕๗